U-I-103/99
Natisni
Opravilna št.:
U-I-103/99
Datum odločitve:
16. 1. 2003
ECLI:
ECLI:SI:USRS:2003:U.I.103.99
Akt:
Zakon o izvrševanju kazenskih sankcij (Uradni list SRS, št. 17/78 in Uradni list RS, št. 12/92, 58/93, 71/94, 29/95, 10/98 in 26/99) (ZIKS), 38. čl.
Izrek:
Postopek za preizkus pobude za začetek postopka za oceno ustavnosti 38. člena Zakona o izvrševanju kazenskih sankcij (Uradni list SRS, št. 17/78 in Uradni list RS, št. 12/92, 58/93, 71/94, 29/95, 10/98 in 26/99) se ustavi.
Evidenčni stavek:
Ker se pobudnik na poziv Ustavnega sodišča, naj izkaže svoj pravni interes za odločanje o pobudi, ni odzval, je Ustavno sodišče postopek za preizkus pobude ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc Avsec, Dol pri Ljubljani
Datum vloge:
26. 4. 1999
Vrsta odločitve:
sklep
Vrsta rešitve:
ustavitev
Dokument:
US22006
Dokument v PDF obliki:
U-I-103-99.pdf
114 KB
Prenesite datoteko
U-I-103/99
16. 1. 2003
SKLEP
Ustavno sodišče je v postopku za preizkus pobude Franceta Avsca iz Dola pri Ljubljani, ki ga zastopa Bojan Drobež, odvetnik v Ljubljani, na seji dne 16. januarja 2003
sklenilo:
Postopek za preizkus pobude za začetek postopka za oceno ustavnosti 38. člena Zakona o izvrševanju kazenskih sankcij (Uradni list SRS, št. 17/78 in Uradni list RS, št. 12/92, 58/93, 71/94, 29/95, 10/98 in 26/99) se ustavi.
Obrazložitev
1. Pobudo za oceno ustavnosti je Ustavno sodišče izločilo iz ustavne pritožbe. Ta je bila zavržena (sklep št. Up-5/99 z dne 21. 4. 1999).
2. Izpodbijani člen 38 Zakona o izvrševanju kazenskih sankcij (v nadaljevanju ZIKS) je bil razveljavljen z 266. členom Zakona o izvrševanju kazenskih sankcij (Uradni list RS, št. 22/2000 in nasl. - ZIKS-1).
3. Če je zakon med postopkom prenehal veljati, niso pa bile odpravljene posledice neustavnosti, lahko Ustavno sodišče po 47. členu Zakona o Ustavnem sodišču (Uradni list RS, št. 15/94 - v nadaljevanju ZUstS) ugotovi, da ni bil v skladu z Ustavo. Treba pa je ugotoviti, ali bi morebitna ugotovitev, da je izpodbijani zakon v neskladju z Ustavo, še vplivala na pobudnikov pravni položaj.
4. Ker iz podatkov spisa po razveljavitvi ZIKS ni bilo več razvidno, ali pobudnik ima pravni interes za odločanje o pobudi, ga je Ustavno sodišče pozvalo, naj to izkaže. Pobudnik se na pisanje Ustavnega sodišča ni odzval. Zato je Ustavno sodišče postopek za preizkus pobude ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić